ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
མན་ངག་རིན་པོ་ཆེ་ཨ་ཁྲིད་ཀྱི་སྔོན་འགྲོའི་ཚིག་བཤད་
བྱིན་རླབས་སྤྲིན་དཔུང་བཞུགས་སོ།།
༄༅།། བླ་མ་བཀའ་དྲིན་ཆེན་ལ་ཕྱག་འཚལ་ལོ། །མན་ངག་རིན་པོ་ཆེ་ཨ་ཁྲིད་ཀྱི་མི་རྟག་པ་སྒོམ་པའི་ཐབས་ལ། ལུས་
གནད་ཏིང་འཛིན་དང་ལྡན་པར་བྱ་ལ། མི་རྟག་པའི་བོན་རྣམས་ཡིད་ལ་བསམ་ཞིང་ངག་ཏུ་འདི་སྐད་དོ། ། ༧ ཀྱེ་
མ་རྒྱུད་པའི་བླ་མ་རྣམས་ལ་གསོལ་བ་འདེབས།། རྒྱུ་ལས་གྲུབ་པའི་གཟུགས་འདི་རྐྱེན་
གྱིས་འཇིག །ལས་ཀྱིས་འབྲེལ་བའི་ལུས་སེམས་ཅིས་ཀྱང་འབྲལ། རྟག་ཏུ་རེ་བའི་
མི་ཚེ་གཡེང་ལ་ཟད།། འདི་ལ་རྟག་པར་འཛིན་པ་སྙིང་རེ་རྗེ། མི་རྟག་རྒྱུད་ལ་སྐྱེ་བར་
བྱིན་གྱིས་རློབས། ཕྱི་སྣོད་འཇིག་རྟེན་མེ་ཆུ་རླུང་གིས་འཇིག །ནང་བཅུད་སེམས་
ཅན་ནད་མུག་མཚོན་གྱིས་སྟོངས། ཐམས་ཅད་འཇིག་པའི་རང་བཞིན་ཡིན་པ་ལ༎
འདི་ལ་རྟག་པར་འཛིན་པ་སྙིང་རེ་རྗེ། མི་རྟག་རྒྱུད་ལ་སྐྱེ་བར་བྱིན་གྱིས་རློབས།།
དུས་གསུམ་སངས་རྒྱས་མྱ་ངན་འདས་ཚུལ་སྟོན།། ཁམས་གསུམ་སེམས་ཅན་དེ་
བཞིན་ལུས་པ་མེད།། སྐྱེས་ནས་འཆི་བའི་རང་བཞིན་ཡིན་པ་ལ། འདི་ལ་རྟག་པར་
འཛིན་པ་སྙིང་རེ་རྗེ༎ མི་རྟག་རྒྱུད་ལ་སྐྱེ་བར་བྱིན་གྱིས་རློབས།། རགས་པའི་ལོ་
ཟླ་ཞག་གྲངས་རབ་ཏུ་འགྱུར།། ཕྲ་བའི་སྐད་ཙམ་དེ་བཞིན་མི་རྟག་པ༎ ཐམས་ཅད་
འགྱུར་བའི་རང་བཞིན་ཡིན་པ་ལ། འདི་ལ་རྟག་པར་འཛིན་པ་སྙིང་རེ་རྗེ། མི་རྟག་
རྒྱུད་ལ་སྐྱེ་བར་བྱིན་གྱིས་རློབས༎ བསགས་ཤིང་ཚིམ་པ་མེད་པའི་ལོངས་སྤྱོད་དང་།།
སྤྱད་ཀྱང་ཟད་པ་མེད་པའི་འདུ་འཛི་ལ། བསམ་ན་སྙིང་པོ་མེད་པ་ཤེས་བཞིན་དུ།།
འདི་ལ་རྟག་པར་འཛིན་པ་སྙིང་རེ་རྗེ། མི་རྟག་རྒྱུད་ལ་སྐྱེ་བར་བྱིན་གྱིས་རློབས།། ཅིས་
ཀྱང་འཆི་ངེས་ནམ་འཆི་ཆ་ཡང་མེད།། འཆི་རྐྱེན་མ་ངེས་འཆི་བའི་གན་ས་མ་ངེས། བསམ་
442

སྔོན་འགྲོའི་ཁྲིད་རིམ་བཀའ་ལུང་རྒྱ་མཚོའི་སྐོར།
ན་རོ་ཡི་རང་བཞིན་ཡིན་པ་ལ།། འདི་ལ་རྟག་པར་འཛིན་པ་སྙིང་རེ་རྗེ། མི་རྟག་
རྒྱུད་ལ་སྐྱེ་བར་བྱིན་གྱིས་རློབས།། འཐབ་པས་མི་ཐུབ་བྲོས་པས་སུ་མི་ཐར།། ཞུས་
པས་མི་གནང་བསླུས་པས་ཅི་ལ་བསླུ།། དུས་ལ་བབ་ཚེ་གང་གིས་མི་སྡོངས་ན།། འདི་
ལ་རྟག་པར་འཛིན་པ་སྙིང་རེ་རྗེ། མི་རྟག་རྒྱུད་ལ་སྐྱེ་བར་བྱིན་གྱིས་རློབས། མཁས་
པའི་གཏོ་དཔྱད་བརྩེ་བས་བཙའ་རྫི་དང་།། བདའ་རྒུའི་ཟས་དང་གཉེན་གྱིས་
མཐའ་བསྐོར་ཀྱང་༎ ཤེས་རྒུ་དྲན་བཅུའི་ཐབས་ཀྱིས་མི་བཤོལ་ན། འདི་ལ་རྟག་
པར་འཛིན་པ་སྙིང་རེ་རྗེ།། མི་རྟག་རྒྱུད་ལ་སྐྱེ་བར་བྱིན་གྱིས་རློབས།། གནམ་ལ་
ཟླ་ཐིམ་ས་ལ་ཞག་ཀྱང་ཐིམ།། ཚེ་ཡི་དུས་ཟད་བདུད་ཀྱི་བསུ་མ་སླེབས།། ཆ་མེད་
ཡུལ་དུ་རྒྱུས་མེད་འགྲོ་དགོས་ན།༎ འདི་ལ་རྟག་པར་འཛིན་པ་སྙིང་རེ་རྗེ༎ མི་རྟག་
རྒྱུད་ལ་སྐྱེ་བར་བྱིན་གྱིས་རློབས།། ཐལ་བའི་ལས་ལ་འགྱོད་ཀྱང་བཅོས་ཐབས་མེད།
དགེ་བ་དྲན་ཡང་འཕྱིས་པས་ཕན་སྟོབས་ཆུང་།། ཅི་འདྲའི་དུས་ཤིག་སྟེང་དུ་འོང་
ངེས་ན།། འདི་ལ་རྟག་པར་འཛིན་པ་སྙིང་རེ་རྗེ། མི་རྟག་རྒྱུད་ལ་སྐྱེ་བར་བྱིན་གྱིས་
རློབས༎ འཆི་བ་ཤེས་ཀྱང་ཕན་པའི་ཐབས་རྣམས་ཟད།། འཇིགས་ཤིང་སྐྲག་ཀྱང་
བྲོས་ཤིང་འཁྱོག་ས་མེད།། འཕྲེང་ཞིང་ཆགས་ཀྱང་དབང་མེད་འགྲོ་དགོས་ན།
འདི་ལ་རྟག་པར་འཛིན་པ་སྙིང་རེ་རྗེ། མི་རྟག་རྒྱུད་ལ་སྐྱེ་བར་བྱིན་གྱིས་རློབས།།
དུས་ཀྱིས་གཏུགས་པས་འབྱུང་བཞིའི་སྟོབས་ཀྱང་ཤོར། ཚོགས་དྲུག་འགག་ནས་
ཕ་རོལ་སྣང་བ་འཆར།། རྣམ་ཤེས་རྟེན་མེད་དྭ་བུར་བུད་དགོས་ན། འདི་ལ་རྟག་
པར་འཛིན་པ་སྙིང་རེ་རྗེ།། མི་རྟག་རྒྱུད་ལ་སྐྱེ་བར་བྱིན་གྱིས་རློབས། གཅེས་པའི་
ལུས་འདི་ཀུན་ལ་བྱུར་དུ་ཆེ། མང་པོའི་གསེབ་ནས་བདག་རང་གཅིག་པུར་འགྲོ།
ལག་སྟོང་སྒྲེང་བུར་བུད་ནས་འགྲོ་དགོས་ན།། འདི་ལ་རྟག་པར་འཛིན་པ་སྙིང་
རེ་རྗེ༎ མི་རྟག་རྒྱུད་ལ་སྐྱེ་བར་བྱིན་གྱིས་རློབས།། གཏན་དུ་འཁྱམས་ཀྱང་ད་རུང་
443

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སུན་པ་མེད།། རྒྱུན་དུ་མནར་ཡང་ལས་ལ་བྲེད་མི་ཤེས།། ད་རུང་འཁོར་བ་བློ་ཡིས་
མི་ཐོང་པའི།། མི་ཚེ་སྟོང་ཟད་མཁན་ཁྱོད་སྙིང་རེ་རྗེ། མི་རྟག་རྒྱུད་ལ་སྐྱེ་བར་
བྱིན་གྱིས་རློབས།། བྱའོ་སྙམ་པའི་དགེ་བ་གླས་ལ་བོར།། ཐོབ་པར་དཀའ་བའི་མི་ཚེ་
ཡེངས་ལ་ཟད།། ད་རུང་ངེས་ཤེས་རྒྱུད་ལ་མ་སྐྱེས་པའི༎ མདོ་མེད་ལེ་ལོ་མཁན་
ཁྱོད་སྙིང་རེ་རྗེ། མི་རྟག་རྒྱུད་ལ་སྐྱེ་བར་བྱིན་གྱིས་རློབས། ཉེས་པའི་གཞི་མ་རང་རྒྱུད་
རེངས་སུ་འཇུག །ཐར་པའི་འགྲམ་གཞི་དགེ་བ་རྐྱེན་ཁར་ཤོར། ད་རུང་བློ་ཐག་
གཏིང་ནས་མ་ཆོད་པའི།།༎ འཁོར་བ་རང་རྒྱུད་མཁན་ཁྱོད་སྙིང་རེ་རྗེ༎ མི་རྟག་
རྒྱུད་ལ་སྐྱེ་བར་བྱིན་གྱིས་རློབས།། འཆི་བ་རྗེས་སུ་དྲན་པར་བྱིན་གྱིས་རློབས།།
དགོས་མེད་རྒྱུད་ལ་སྐྱེ་བར་བྱིན་གྱིས་རློབས།། བྱར་མེད་བློ་ལ་འདས་པར་བྱིན་གྱིས་
རློབས། ཐམས་ཅད་སྒྱུ་མར་རྟོགས་པར་བྱིན་གྱིས་རློབས། བརྒྱུད་པའི་བླ་མ་རྣམས་ལ་
གསོལ་བ་འདེབས། ཞེས་པ་ཨ་ཁྲིད་ཀྱི་མི་རྟག་པའི་ཚིག་བཤད་འདི་ནི། གཡས་རུ་མཁར་སྣ་དཔལ་གྱི་ཡང་
དབེན་དུ་བྲུ་ སྟོན་རྒྱལ་བ་གཡུང་དྲུང་གིས་སྦྱར་བའོ། ༧ །མཎྜལ་ཡན་ལག་བདུན་པ་ཞེས་བྱ་བ། དུས་གསུམ་གྱི་བླ་མ་
དང་བདེ་བར་གཤེགས་པ་རྣམས་ལ་ཕྱག་འཚལ་ལོ། ༧ །དང་པོ་སེམས་བསྐྱེད་པ་ནི། ༧ ན་མོ་ཕྱོགས་བཅུ་
ན་བཞུགས་པའི་བདེ་བར་གཤེགས་པ་རྣམས་བདག་ལ་དགོངས་སུ་གསོལ། ས་
ལ་གནས་པའི་གཡུང་དྲུང་སེམས་དཔའ་རྣམས་བདག་ལ་དགོངས་སུ་གསོལ། བླ་
མ་རིན་པོ་ཆེ་བརྒྱུད་པ་དང་བཅས་པ་རྣམས་བདག་ལ་དགོངས་སུ་གསོལ། བདག་
མིང་འདི་ཞེས་བགྱིས་པས། དུས་འདི་ནས་བཟུང་ནས། ཇི་སྲིད་འཁོར་བ་མ་སྟོང་
གི་བར་དུ། སྔོན་གྱི་སངས་རྒྱས་དང་གཡུང་དྲུང་སེམས་དཔའ་རྣམས་ཀྱིས་བྱང་
ཆུབ་མཆོག་ཏུ་ཐུགས་བསྐྱེད་པ་བཞིན་དུ། བདག་གིས་ཀྱང་བྱང་ཆུབ་མཆོག་ཏུ་
སེམས་བསྐྱེད་པར་བགྱིའོ།། བདག་དང་འགྲོ་བ་སེམས་ཅན་ཐམས་ཅད་མྱུར་དུ་
རྫོགས་པའི་སངས་རྒྱས་ཐོབ་པར་གྱུར་ཅིག །གཉིས་པ་སྐྱབས་སུ་འགྲོ་བ་ནི། བདག་དང་འགྲོ་
444

སྔོན་འགྲོའི་ཁྲིད་རིམ་བཀའ་ལུང་རྒྱ་མཚོའི་སྐོར།
བ་སེམས་ཅན་ཐམས་ཅད་ཀྱིས། དུས་གསུམ་གྱི་བླ་མ་དང་བདེ་བར་གཤེགས་པ་
རྣམས་ལ་ཕྱག་འཚལ་ཞིང་སྐྱབས་སུ་མཆིའོ། །ནོར་བུ་ལྟ་བུ་གཙུག་གི་རྒྱན་དུ་དཀོན།
མ་རིག་མུན་སེལ་སྣང་གསལ་སྒྲོན་མེའི་མཆོག །སྐུ་གསུམ་འབྱུང་གནས་དཔོན་
གསས་བླ་མ་ལ། གུས་པའི་ཕྱག་འཚལ་དྭངས་བས་སྐྱབས་སུ་མཆི། ཉིན་སྐར་ལྟ་
བུ་ཐུགས་རྗེའི་འབྱུང་གནས་དཀོན། ཐར་ལམ་བདེ་འབྱེད་་ས་མཁན་ལམ་གྱི་མཆོག །
འགྲོ་བའི་མགོན་སྐྱབས་དུས་གསུམ་བདེར་གཤེགས་ལ། གུས་པས་ཕྱག་འཚལ་
དྭངས་བས་སྐྱབས་སུ་མཆི། གཞའ་ཚོན་ལྟ་བུ་སྣང་སྲིད་རྒྱན་དུ་དཀོན། ལྐུགས་
པ་ཁ་འབྱེད་གྲོལ་བ་ལྗགས་ཀྱི་མཆོག །བསྟན་པའི་རྒྱལ་མཚན་སྐུ་གདུང་གསུང་
རབ་ལ། གུས་པའི་ཕྱག་འཚལ་དྭངས་བས་སྐྱབས་སུ་མཆི། ཨུད་འབར་ལྟ་བུ་དགེ་
ལ་འདུན་སྤྱོད་དཀོན། བློ་སྒྲོམ་སྒོ་འབྱེད་འཕྲུལ་གྱི་ལྡེ་མིག་མཆོག །འགྲོ་བའི་འདྲེན་
སྟོན་ཕྱོགས་བཅུའི་གཤེན་རབ་ལ། གུས་པས་ཕྱག་འཚལ་དྭངས་བས་སྐྱབས་སུ་
མཆི། གསུམ་པ་སྡིག་པ་བཤགས་པ་ནི། བདག་དང་འགྲོ་བ་སེམས་ཅན་ཐམས་ཅད་ཀྱིས།
ཚེ་རབས་ཐོག་མ་དཔག་ཏུ་མེད་པ་ནས། ཐ་མ་ད་ལྟའི་ལུས་འདི་བླངས་པ་ཡན་ཆད་
དུ། སྡིག་པ་མི་དགེའི་ལས་རྣམས་ཅི་བགྱིས་པ། བདེར་གཤེགས་ཁྱེད་ལ་མི་འཆབ་
མཐོལ་ལོ་བཤགས། མི་དགེའི་ལས་རྣམས་ཅི་བགྱིས་སྒྲིབ་པ་རྣམས། ཁྱེད་ཀྱི་ཐུགས་
རྗེས་ཀུན་ཀྱང་བྱང་བར་མཛད་དུ་གསོལ། དགེ་བ་ཀུན་གྱི་རྗེས་སུ་བདག་ཡི་རངས་
བར་བགྱིའོ། །བཞི་པ་མཎྜལ་འབུལ་བ་ནི། བོན་ཉིད་ཡེ་ནས་རྣམ་པར་དག་པ་བཞིན།
སེམས་ཉིད་དེ་བཞིན་རྣམ་པར་དག་པ་སྟེ། བག་ཆགས་སྒྲིབ་པ་མ་ལུས་གསལ་བའི་
ཕྱིར། གསལ་བའི་མཎྜལ་ཡོངས་སུ་ཕྱི་བར་བྱའོ། །ན་མ་ཨ་དཀར་གཤའ་ཡ་ནི།
ཤག་ས་ལེ་སང་ངེ་ཡེ་སྭཱཧཱ།ཧཱུྃ་རི་ཏི་ག་མ་ལ་ཧོ། ཨ་ཡཾ་རཾ་མཾ་ཁཾ་ཧྰུཾ་ཤག་སལེ་སངས་ངེ་
ཡེ་སྭཱཧཱ། ཕྱོད་ཕུར་ས་ལེ་ཧ་ལོ་སེང་། ཞིང་ཁམས་གསེར་གྱི་ས་གཞི་ལ། བོན་ཉིད་
445

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཕྱོགས་མེད་ཟླུམ་པོར་བཀོད།། མཉམ་ཉིད་རྫི་བཅག་མཉམ་དུ་སྙོམས།། བཏང་
སྙོམས་དྲི་ཡིས་བྱུག་པར་བྱ༎ སྤྲོས་བྲལ་ཆུ་ཡི་ཆག་ཆག་གདབ།། བདེ་སྟོང་མེ་ཏོག་
ཚོམ་བུར་བཀོད།། རིག་སྟོང་རིན་ཆེན་གཅལ་དུ་བཀྲམ།། བླ་མ་བདེར་གཤེགས་
ཡི་དམ་ལྷ་ཚོགས་དང་།། བསྟན་པ་སྲུང་བའི་དམ་ཅན་རྣམས་ལ་འབུལ། གཉིས་
མེད་འགྲོ་བའི་དོན་དུ་བཞེས་སུ་གསོལ། ལཱྀ་ཨཧ་ཧ་ཧེ་ཧེ་ཕྱོད་ཕུར་ས་ལེ་ཧ་ལོ་སེང་།
ཕྱོགས་བཅུའི་དུས་གསུམ་གྱི་བདེ་བར་གཤེགས་པ་དང་།། དཔོན་གསས་བླ་མ་
རྣམས་ཀྱི་ཐུགས་དམ་མཎྜལ་བཀྲ་གསལ་འདི་ཡིས་བསྐང་བར་གྱུར་ཅིག །སྒྲུབ་
པ་པོ་རྣམས་ཀྱི་བར་ཆད་ཉེ་བར་ཞི་བར་གྱུར་ཅིག །འདོད་པ་རྒུ་འགྱུར་ལ་སོགས་
ཏེ། གནོད་སྦྱིན་ནོར་བདག་རྣམས་ཀྱི་ཐུགས་དམ་གྱི་རྒྱུད་བསྐུལ་ནས། སྒྲུབ་པ་
པོ་ལ་རིན་པོ་ཆེའི་ཆར་བབ་སྟེ། སེམས་ཅན་དབུལ་ཕོངས་ཀྱི་སྡུག་བསྔལ་ཞི་བར་
གྱུར་ཅིག །བསྭོ་ཨཱོྃ་ཛམྦྷ་ལྷ་ཛ་ལནྡྲ་ཡེ་སྭཱཧཱ། ཁམས་གསུམ་གྱི་སེམས་ཅན་ཐམས་
ཅད་ཀྱི་ལོག་རྟོག་ངན་པ་ཐམས་ཅད་སེལ་བར་གྱུར་ཅིག །བདག་དང་འགྲོ་བ་ཀུན་
གྱི་ལུས་ངག་ཡིད་གསུམ་གྱིས་བསྡུས་པའི་རྒྱན་དང་ལོངས་སྤྱོད་དགེ་བའི་རྩ་བ་
དང་། བསོད་ནམས་ཀྱི་ཚོགས་སུ་གྱུར་པ་དེ་དག་ཐམས་ཅད། དུས་གསུམ་གྱི་བླ་
མ་དང་བདེ་བར་གཤེགས་པ་རྣམས་ལ་མཆོད་པ་འབུལ། སྟོང་གསུམ་འཇིག་རྟེན་
མཐའ་དག་གི །གཟུགས་སུ་སྣང་བ་ཐམས་ཅད་ཀུན། སྐུ་མཆོག་ཕྱག་རྒྱའི་མཆོད་
པ་འབུལ༎ སྟོང་གསུམ་འཇིག་རྟེན་མཐའ་དག་གི །སྒྲ་རུ་གྲག་པ་ཐམས་ཅད་
ཀུན།། གསུང་མཆོག་ཕྱག་རྒྱའི་མཆོད་པ་འབུལ༎ སྟོང་གསུམ་འཇིག་རྟེན་མཐའ་
དག་གི །ཡིད་ཀྱི་དྲན་རྟོག་ཐམས་ཅད་ཀུན།། ཐུགས་མཆོག་ཕྱག་རྒྱའི་མཆོད་པ་
འབུལ།། སྟོང་གསུམ་འཇིག་རྟེན་མཐའ་དག་གི་ །སྐྱོན་དང་ཡོན་ཏན་ཐམས་ཅད་
ཀུན། ཡོན་ཏན་ཕྱག་རྒྱུའི་མཆོད་པ་འབུལ། སྟོང་གསུམ་འཇིག་རྟེན་མཐའ་དག་
446

སྔོན་འགྲོའི་ཁྲིད་རིམ་བཀའ་ལུང་རྒྱ་མཚོའི་སྐོར།
གི
༧
།བདེ་དང་སྡུག་བསྔལ་ཐམས་ཅད་་ཀུན། ལས་མཆོག་ཕྱག་རྒྱའི་མཆོད་པ་འབུལ།
ལྔ་པ་གསོལ་བ་འདེབས་པའི་ཡན་ལག་ནི། བླ་མ་བདེར་གཤེགས་ཡི་དམ་ལྷ་ཚོགས་ལ།
འགྲོ་བ་ཀུན་དང་བཅས་ཏེ་སྐྱབས་སུ་མཆི། མྱ་ངན་མི་འདའ་བཞུགས་པར་གསོལ་
བ་འདེབས། ཐུགས་རྗེས་བཏང་བྲལ་མེད་པར་བཟུང་དུ་གསོལ། ༧ དྲུག་པ་སྨོན་་ལམ་
གདབ་པ་ནི། ན་མོ་བདག་གི་བྱང་ཆུབ་མཆོག་ཏུ་སེམས་བསྐྱེད་པ་འདི་དག་བདེན་པའི་
བྱིན་རླབས་དང་། བསོད་ནམས་ཀྱི་འབྲས་བུ་ཡིས། བདག་དང་བདག་ལས་
བྱུང་བའི་འཁོར་འདས་ཀུན་གྱི་རྟེན་ཅིང་བྲེལ་བ་ཐམས་ཅད་སེམས་ཅན་གྱི་དོན་
བྱེད་པར་གྱུར་ཅིག །བདག་གི་ལུས་སྐུ་རུ་གྱུར་ནས་སེམས་ཅན་གྱི་དོན་བྱེད་པར་
གྱུར་ཅིག །ངག་གསུང་དུ་གྱུར་ནས་སེམས་ཅན་གྱི་དོན་བྱེད་པར་གྱུར་ཅིག །ཡིད་
ཐུགས་སུ་གྱུར་ནས་སེམས་ཅན་གྱི་དོན་བྱེད་པར་གྱུར་ཅིག །ཡོན་ཏན་ལེགས་པར་
གྱུར་ནས་སེམས་ཅན་གྱི་དོན་བྱེད་པར་གྱུར་ཅིག །འཕྲིན་ལས་རྩོལ་བ་མེད་པར་
ལྷུན་གྱིས་གྲུབ་ནས་སེམས་ཅན་གྱི་དོན་བྱེད་པར་གྱུར་ཅིག །རང་རིག་རང་ལ་ཤར་
ནས་སེམས་ཅན་གྱི་དོན་བྱེད་པར་གྱུར་ཅིག །འཁྲུལ་སྣང་ཡེ་ཤེས་སུ་ཤར་ནས་
སེམས་ཅན་གྱི་དོན་བྱེད་པར་གྱུར་ཅིག །ཉོན་མོངས་པ་རང་སར་གྲོལ་ནས་
སེམས་ཅན་གྱི་དོན་བྱེད་པར་གྱུར་ཅིག་སྣང་བ་དབང་དུ་འདུས་ནས་སེམས་ཅན་
གྱི་དོན་བྱེད་པར་གྱུར་ཅིག །བར་ཆད་བདུད་ལས་རྒྱལ་ནས་སེམས་ཅན་གྱི་དོན་
བྱེད་པར་གྱུར་ཅིག །ས་བཅུ་ཟིལ་གྱིས་ནོན་ནས་སེམས་ཅན་གྱི་དོན་བྱེད་པར་
གྱུར་ཅིག །སྒྲིབ་གཉིས་བྱང་ཞིང་ཚོགས་གཉིས་རྫོགས་ནས་སེམས་ཅན་གྱི་དོན་
བྱེད་པར་གྱུར་ཅིག །སྐུ་གསུམ་མངོན་དུ་གྱུར་ནས་སེམས་ཅན་གྱི་དོན་བྱེད་པར་
གྱུར་ཅིག །ཡེ་ཤེས་ལྔ་དང་ལྡན་ནས་སེམས་ཅན་གྱི་དོན་བྱེད་པར་གྱུར་ཅིག །
སྤང་རྟོགས་ཕུན་སུམ་འཚོགས་ནས་སེམས་ཅན་གྱི་དོན་བྱེད་པར་གྱུར་ཅིག
447

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
མཚན་དང་དཔེ་བྱད་ལྡན་ནས་སེམས་ཅན་གྱི་དོན་བྱེད་པར་གྱུར་ཅིག །ཐུགས་རྗེ་
ཆེན་པོ་བཞི་དང་ལྡན་ནས་སེམས་ཅན་གྱི་དོན་བྱེད་པར་གྱུར་ཅིག །བདག་ཉིད་
གཤེན་ལྷ་འོད་དཀར་གྱི་སྐུ་རུ་གྱུར་ནས། འགྲོ་བ་སེམས་ཅན་ཐུགས་རྗེས་འདྲེན་
པར་ཤོག །རང་བཞིན་མེད་པའི་བདལ་ཁྱབ་གསུང་ཐོས་ནས། སྟོང་གསུམ་བོན་
གྱི་འཁོར་ལོ་བསྐོར་བར་ཤོག །མི་གཡོ་བདེ་བ་ཆེན་པོའི་དོན་རྟོགས་ཏེ། ཡེ་ཤེས་
རིག་གསལ་འཁོར་བ་དོང་སྤྲུགས་ནས། ཀུན་ཀྱང་བླ་མེད་འབྲས་བུ་ཐོབ་པར་ཤོག །
༧ བདུན་པ་བསྔོ་བའི་ཡན་ལག་ནི། བདག་དང་མཆོད་ཡོན་གྱི་བདག་པོ་ཡི། དགེ་བའི་རྩ་
བ་འདི་དག་ལས་སོགས་འཁོར་འདས་ཀུན་གྱི་དུས་གསུམ་གྱི་དགེ་རྩ་ཐམས་ཅད།
འགྲོ་བ་ཀུན་གྱི་དོན་དུ་བླ་ན་མེད་པའི་བྱང་ཆུབ་མཆོག་ཏུ་བསྔོས་པས། དགེ་བའི་
རྩ་བ་དང་བསོད་ནམས་ཀྱི་ཚོགས་དཔག་ཏུ་མེད་པར་གྱུར་ནས། བདག་དང་